คือเป็นประจำเดือนล่าสุดวันที่23เดือน7แล้วมีเพดสัมพันวันที่5เดือน8 ไม่ได้ใส่ถุงจะท้องมั้ยค่ะ
สวัสดีครับจากข้อมูลที่ให้มานั้น ช่วงที่มีเพศสัมพันธ์ก็ไม่อยู่ในระยะปลอดภัย มีโอกาสที่จะเป็นช่วงของการตกไข่ได้ อย่างไรก็ตาม การมีเพศสัมพันธ์โดยไม่มีการคุมกำเนิด ก็มีโอกาสตั้งครรภ์ได้แม้จะเป็นช่วงระยะปลอดภัยซึ่งหากมีเพศสัมพันธ์มายังไม่ถึง72ชม.นั้น และยังไม่มีความประสงค์จะตั้งครรภ์นั้นแนะนำให้รับประทานยาคุมกำเนิดฉุกเฉินครับ ซึ่งจะลดโอกาสการตั้งครรภ์ลงได้อย่างไรก็ตามยาคุมกำเนิดฉุกเฉินอาจทำให้เกิดภาวะต่างๆต่อไปนี้ได้ เช่น ปวดท้อง ปวดหัว ปวดหน้าอก ประจำเดือนมาผิดปกติหรือมีเลือดไหลก่อนถึงรอบประจำเดือน เป็นต้นนอกจากนั้นการใช้ยาคุมกำเนิดฉุกเฉินไม่ควรใช้บ่อยๆเพราะประสิทธิภาพไม่ดีนัก ไม่สามารถป้องกันการตั้งครรภ์ได้ร้อยเปอร์เซนต์ รวมถึงไม่สามารถป้องกันได้อย่างต่อเนื่อง จึงควรศึกษาการคุมกำเนิดวิธีอื่นๆเพื่อใช้ในอนาคตด้วยครับ เช่น การใส่ถุงยางอนามัย การใช้ยาคุมกำเนิดรายเดือน เป็นต้น